CELEX: 32012R1192
Language: sl
Date: 2012-12-12 00:00:00
Title: Uredba Komisije (EU) št. 1192/2012 z dne 12. decembra 2012 o prenehanju registracije uvoza žepnih plinskih vžigalnikov z vžigom na kresilni kamenček, ki jih ni mogoče ponovno polniti, odpremljenih iz Vietnama, ne glede na to, ali so deklarirani kot izdelek s poreklom iz Vietnama ali ne, ki je bila uvedena z Uredbo (EU) št. 548/2012

13.12.2012   
            
            
               SL
            
            
               Uradni list Evropske unije
            
            
               L 340/37
            
         UREDBA KOMISIJE (EU) št. 1192/2012
   z dne 12. decembra 2012
   o prenehanju registracije uvoza žepnih plinskih vžigalnikov z vžigom na kresilni kamenček, ki jih ni mogoče ponovno polniti, odpremljenih iz Vietnama, ne glede na to, ali so deklarirani kot izdelek s poreklom iz Vietnama ali ne, ki je bila uvedena z Uredbo (EU) št. 548/2012
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti („osnovna uredba“) (1), in zlasti člena 14 Uredbe,
   po posvetovanju s svetovalnim odborom,
   ob upoštevanju naslednjega:
   1.   Preiskava proti izogibanju in registracija uvoza
   
   
               (1)
            
            
               Komisija je 26. junija 2012 z Uredbo Komisije (EU) št. 548/2012 (2) začela preiskavo glede možnega izogibanja protidampinškim ukrepom, uvedenim z Uredbo Sveta (ES) št. 1458/2007 (3) na uvoz žepnih plinskih vžigalnikov z vžigom na kresilni kamenček, ki jih ni mogoče ponovno polniti, s poreklom iz Ljudske republike Kitajske, pri uvozu žepnih plinskih vžigalnikov z vžigom na kresilni kamenček, ki jih ni mogoče ponovno polniti, odpremljenih iz Vietnama, ne glede na to, ali so deklarirani kot izdelek s poreklom iz Vietnama ali ne. Navedena uredba je uvedla tudi registracijo takega uvoza.
            
         
               (2)
            
            
               Ta uredba ne posega v sklepe preiskave, ki se je začela z Uredbo (EU) št. 548/2012.
            
         2.   Prenehanje registracije
   
   
               (3)
            
            
               Zaradi izteka protidampinških ukrepov za uvoz žepnih plinskih vžigalnikov z vžigom na kresilni kamenček, ki jih ni mogoče ponovno polniti, s poreklom iz Ljudske republike Kitajske (4) bi bilo treba prenehati z registracijo uvoza žepnih plinskih vžigalnikov z vžigom na kresilni kamenček, ki jih ni mogoče ponovno polniti, odpremljenih iz Vietnama, ne glede na to, ali so deklarirani kot izdelek s poreklom iz Vietnama ali ne –
            
         SPREJELA NASLEDNJO UREDBO:
   Člen 1
   Carinskim organom se dajo navodila, da prenehajo z registracijo uvoza, ki se izvaja v skladu s členom 2 Uredbe (EU) št. 548/2012.
   Člen 2
   Ta uredba začne veljati 14. decembra 2012.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 12. decembra 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 343, 22.12.2009, str. 51.
   
      (2)  UL L 165, 26.6.2012, str. 37.
   
      (3)  UL L 326, 12.12.2007, str. 1.
   
      (4)  UL C 382, 12.12.2012, str. 12.